Ła nanotecnołoxia l'è un ramo de ła siensa aplicà e de ła tecnołogia che se òcupa del controło de ła materia su scała dimensionałe inferiore al micrometro, normalmente tra 1 e 100 nanometri, e de ła progetasion e reałixasion de dispositivi in tałe scała. El termine "nanotecnoloxia" se ghe dixe xeneralmente a la manpolasion de la materia a livel atomego e molecolare e, in particolare, se rifarise a longhese de l'ordine de pochi pasi reticolari. La prima olta che se ga parlà de nanotegnoloxia , ła xe sta inte el 1959 co Richard Feynman el ghea tegnuo un discorso ciamà . Feynman el ghea dato un sujerimento so come xviłupar la abiłità de manipołare atomi e mołecole diretamente, el cusì ciamà . El sujerimento el jera cheło de projetar na serie de machine utensiłi, fate inte ła scała 1:10, e de conseguensa dopararli par xviłupar e controłar ła jenerasion suçesiva de utensiłi, in scała 1:100 e cusì via. Col xbasarse de łe dimension, jera na neçesità cheła de gaverli da dixegnare, par colpa del fato che el raporto intrà łe varie forse el jera canbià . Par łe dimension pì cee, de fati, ła contribusion de ła gravità, ła vegnea senpre manco pexante e inte el contenpo divien senpre pì determinante ła contribusion de la tension superfiçałe e de łe forse de Van der Waals. Feynman de fati el ga tegnesto conto de ste problemadeghe de scała. El termine l'è sta fato da Kim Eric Drexler, che ło ghea doparà inte el 1986 inte el so libro . Inte el cuarto capitoło, Drexler el buta drento el conçeto de autoreplicasion. Come łe çełule łe se copia par riprodurse, cusì anca i robot mołecołari projetai da l'omo i podaria replicarse. Come conseguensa, se garia che dopo i investimenti d'inisio so ła projetasion e costrusion del primo robot mołecolare bon a auto-replicarse, i costi dei robot che vegnarà dopo, i saria trascurabiłi. Sti stesi robot, co capaçità xenereghe i podaria de conseguesa costruir ojeti pì speçałixai, doparando come materie prime par ła produsion i atomi, enerxia, el projeto software e el tenpo. Ralph Merkle el ga conparà el conportamento de ła chìmega co łe nanotecnoloxie intentando de manipołar dei matoni cei, doparando dei guanti da puxiłato: De fati prima de ła vegnua fora de ła nanotecnoloxia, i mancava i strumenti che i permetese de poxisionar un particołar atomo so na determinada poxision , e par sto cuà ła soła posibiłità de proçesar un grando numaro de atomi, in manjiera che ghe posa esarghe na çerta probabiłità statistega de otegnere el rixultà che se vołeva otegnere. De fati da na determinada reasion chimega, se otien in xenare tante spece de prodoti atomeghi difarenti. Na reasion chimega ła ga da esar seguia da un proçeso de filtrajo fixego, in manjiera da tirar fora le spece che ne intaresa, dividendołe da chełe altre. Al contrario, i proçesi nanotecnoloxeghi i prexenta na seletività major rispeto a łe metodoloxie de tradision. El xvilupo de la nanotecnoloxia la xe ligada al proçeso de scansion a efeto de sonda, orixinariamente xviłupada come forma de microscopia avansada soto el nome de microscopio a efeto tunnel, e poco dopo studiata ben fin a produre na gran varietà de strumenti che i xe boni de sondar la materia co rixolusion pì grandi al miliardeximo de metro e co la posibilità de interajire co un atomo.